section_heading: Recenzije
paragraph_text: Greg Prato, glazbeni kritičar sa stranice AllMusic, dodijelio je albumu tri i pol od pet zvjezdica te je komentirao: "Bruce Dickinson jedan je od vodećih glasova heavy metala (ako ne i glavni) -- služi se jednim od najprepoznatljivijih pjevačkih stilova žanra (postoji razlog zašto su ga nekoć zvali 'Sirena zračnog napada'). Nakon što se vratio Iron Maidenu krajem 1990-ih, Dickinsonova je samostalna karijera bila pauzirana zbog konstantnog snimanja i odlaženja na koncerte. Nakon što je Maiden otišao na odmor nakon turneje kojom je podržavao Dance of Death, Dickinson je konačno imao dovoljno vremena za rad na svojem prvom samostalnom uratku u sedam godina. Nakon što se ponovo pridružio svojem suradniku, gitaristu i producentu Royu Z, Tyranny of Souls označio je Dickinsonov povratak u solističke vode. Kao što je bilo i za očekivati, Dickinsonovi su maidenski korijeni duboki te mnoge skladbe podsjećaju na stil njegovog punopravnog sastava -- pogotovo "Mars Within" i "Power of the Sun". No ponekad Dickinson uvodi stilove koji ne bi pristajali Maidenovu albumu -- [kao što su] klavirska dionica u [skladbi] "Kill Devil Hill" i pjesmica "Navigate the Seas of the Sun" koju pokreću akustična gitara i glas. Također valja napomenuti da je Dickinsonov glas i dalje snažan – godine nastupa i studijskog rada nisu umanjile njegove sposobnosti ni na koji način. Tyranny of Souls zadovoljit će apetite većine obožavatelja Maidena dok se ne pojavi njegov sljedeći album."<ref> Bruce Dickinson - Tyranny of Souls na allmusic.com Pristupljeno 25. listopada 2018.